Úrad vlády Slovenskej republiky

Materiál na rokovanie                                                                                        
vlády Slovenskej republiky

					       DODATOK

Nové znenie 

Národný akčný plán pre problémy s alkoholom

Podnet :  

na základe vlastnej iniciatívy

Predkladá:                                                                           Obsah materiálu:       

Pál  C S Á K Y                                                                   1. Návrh uznesenia – nové znenie
podpredseda vlády SR a                                                     2. Predkladacia správa – nové znenie
predseda Výboru ministrov                                                3. Vyhodnotenie pripomienkového
pre drogové závislosti a kontrolu drog 		              konania – nové znenie 
         4. Návrh komuniké – nové znenie 
    							         5. Príloha č. 6 – nové znenie

Bratislava 10. júna 2002

NOVÉ  ZNENIE

VLÁDA SLOVENSKEJ REPUBLIKY

Návrh

UZNESENIA 

VLÁDY SLOVENSKEJ REPUBLIKY

                    k Národnému akčnému plánu pre problémy s alkoholom

__________________________________________________________________________________________

Číslo uznesenia:
Zo dňa:
Číslo materiálu:
Predkladateľ: 		podpredseda vlády SR Pál Csáky

Vláda

A. schvaľuje

Národný akčný plán pre problémy s alkoholom, s pripomienkami na rokovaní vlády;

B.  poveruje

podpredsedu vlády Pála Csákyho

B 1.  rozšíriť mandát Výboru ministrov pre drogové závislosti a kontrolu drog na legálnu drogu: alkohol a v zhode s tým zmeniť štatút Výboru ministrov a jeho exekutívy;
					       
Termín: do 30. septembra 2002

C.  ukladá

ministrovi financií
	
C 1. V rámci programového financovania v návrhu štátneho rozpočtu na rok 2003 vyčleniť sumu 70 miliónov Sk, viazaných účelovo na realizáciu Národného akčného plánu pre problémy s alkoholom v zmysle konkrétne rozpracovaných úloh rezortov; 

	          			       Termín: do 30. septembra 2002 a ďalej ročne

ministrom a členom Výboru ministrov pre drogové závislosti a kontrolu drog :
ministrovi zdravotníctva SR
ministrovi školstva SR
ministrovi práce, sociálnych vecí a rodiny SR
ministrovi spravodlivosti SR
ministrovi vnútra SR
ministrovi kultúry SR
ministrovi hospodárstva SR
ministrovi pôdohospodárstva SR
ministrovi dopravy, pôšt a telekomunikácií SR
ministrovi financií SR
ministrovi obrany SR
ministrovi výstavby a regionálneho rozvoja SR
Generálnemu prokurátorovi SR 

C 2. rozpracovať konkrétne úlohy svojich rezortov v Národnom akčnom pláne pre problémy s alkoholom, predložiť ich per rollam na prerokovanie Výboru ministrov v roku 2002 a pripraviť podmienky na ich realizáciu v rezortoch, vrátane:
a)	podnetov pre úpravy legislatívnych noriem v súlade s Európskym akčným plánom pre alkohol a relevantnými dokumentmi EÚ týkajúcimi sa alkoholu a mladých ľudí;
b)	návrhov na definovanie presunu kompetencií potrebných pre realizáciu Národného akčného plánu pre problémy s alkoholom na VÚC a na miestnu samosprávu;

						       Termín: do 15. septembra 2002 a ďalej ročne

vedúcemu úradu vlády SR

C 3.  pre realizáciu Národného akčného plánu pre problémy s alkoholom zriadiť oddelenie „Prevencia problémov s alkoholom“ ako súčasť Generálneho sekretariátu VM DZKD;
						       
       Termín: od 1. septembra 2002

podpredsedovi vlády Pálovi Csákymu

C 4. predložiť na rokovanie vlády priebežnú správu o aktualizácii úloh Národného akčného plánu pre problémy s alkoholom;
						      Termín: do 30. septembra 2002; a ďalej ročne

Vykonajú:      podpredseda vlády Pál Csáky
minister zdravotníctva SR
minister školstva SR
minister práce, sociálnych vecí a rodiny SR
minister spravodlivosti SR
minister vnútra SR
minister kultúry SR
minister hospodárstva SR
minister pôdohospodárstva SR
minister dopravy, pôšt a telekomunikácií SR
minister financií SR
minister obrany SR
minister výstavby a regionálneho rozvoja SR
Generálny prokurátor SR 
            vedúci úradu vlády SR

NOVÉ  ZNENIE

Predkladacia správa

Výbor ministrov pre drogové závislosti a kontrolu drog (ďalej Výbor) prerokoval informáciu o Európskom akčnom pláne pre alkohol (ďalej EAAP) na roky 2000-2005 a účasť delegácie vedenej podpredsedom vlády SR a predsedom Výboru na ministerskej konferencii „Mladí ľudia a alkohol“, konanej počas švédskeho predsedníctva EÚ v dňoch 19.-21. februára 2001 v Štokholme. Výbor pritom navrhol spracovať závery EAAP na podmienky Slovenska.
Prijatie Deklarácie tejto konferencie spolu s rezolúciou 51. schôdze Regionálneho výboru Svetovej zdravotníckej organizácie (ďalej SZO) pre Európu (Príloha 1), ako aj akceptovanie piatich etických princípov Parížskej charty a Stratégií na ich realizáciu (Príloha 2), znamenalo morálny záväzok Slovenskej republiky voči SZO. Závery Rady EÚ z 5. júna 2001 o znížení škôd v dôsledku alkoholu v EÚ v bode 15 a 20 uvádzajú, že i kandidátske krajiny sa pre svoje závažné problémy majú podieľať na novej globálnej politike voči alkoholu. Dokument posúva morálne záväzky do roviny usmernení, nadväzujúcich na plnenie acquis communautaire, (znenie Záverov Rady EÚ – Príloha 3). Dodávam, že v súčasnosti Rada prijala odporúčanie pre štáty EÚ o potrebe predchádzať rekreačnému užívaniu alkoholu, tabaku a drog u mladých.
V súčasnosti sa presadzuje prístup k drogám, ktorý nerieši otázky legálnych a nelegálnych drog osobitne, náhodne a iba potláčaním následkov, ale spolu, cielene a kauzálne. Táto potreba zmeny orientácie zreteľne vystupuje tak vo vyjadreniach mladých ľudí (Príloha 4), ako aj na expertnej a politickej úrovni (konferencie ministrov v Sintre a Štokholme; Stratégia Európskej únie voči drogám na roky 2000-2004). Tento trend badať vo viacerých štátoch EÚ, kde je buď v národných plánoch boja proti drogám výslovne uvedený  alkohol, alebo sa rozšírili mandáty koordinačných orgánov, ktoré zodpovedali len za nelegálne drogy, ako napr. vo Francúzsku, kde Medzi-ministerská misia proti drogám a toxikománii má od júna 1999 rozšírený mandát aj na alkohol a tabak, či v Španielsku, kde Plán pre drogy do r. 2008 jasne deklaruje aj nevyhnutnosť prevencie problémov s alkoholom a tabakom.
Okrem plnenia odporúčaní SZO a záverov EÚ a uznania neúčinnosti izolovaných postupov však existuje aj čisto vnútroštátna potreba riešiť problémy s alkoholom, ktorej naliehavosť dokumentujú fakty o chorobnosti a úmrtnosti, sociálnych a trestno-právnych dôsledkoch alkoholizmu, rast spotreby alkoholu u mládeže, dôkazy o spojitosti pitia aj fajčenia s užívaním nelegálnych drog (Príloha 5). Závažný faktor je aj opakovane vyjadrená politická vôľa členov vlády Slovenskej republiky riešiť problémy s alkoholom systémovo. 
Preto podpredseda vlády SR a predseda Výboru Pál Csáky vzhľadom na záujem viacerých členov vlády SR o riešenie problémov s alkoholom navrhol vypracovať Národný akčný plán boja proti alkoholu, čím poveril Generálny sekretariát. Keďže je to problém celej spoločnosti, vznikla pracovná skupina vedená národným spolupracovníkom SZO a tvoria ju zástupcovia štátnej správy, určení ministrami – členmi Výboru, zástupcovia mimovládnych organizácií a prizvaní experti. Skupina sa stretla dvakrát aj za účasti zástupcov mládeže, pričom sa členovia dvakrát priamo a raz písomnou formou vyjadrili k prvej verzii predkladaného materiálu a ich podklady boli zapracované do jeho konečnej verzie, vrátane navrhovanej zmeny názvu na : „Národný akčný plán pre problémy s alkoholom“ (NAPPA). 
NAPPA prešiel medzirezortným pripomienkovým konaním a na rokovanie vlády SR sa predkladá so zapracovanými pripomienkami rezortov, s návrhom uznesenia na rozšírenie mandátu Výboru aj na legálne drogy.
Materiál sa na rokovanie vlády predkladá bez rozporu.
Materiál nemá ekonomické dopady či dopady na zamestnanosť a rozpočtové dôsledky zriadenia oddelenia pre prevenciu problémov s alkoholom a realizáciu NAPPA od roku 2003 sa navrhujú riešiť v rámci programového financovania NAPPA vyčlenením sumy 70 miliónov Sk zo zisku z predaja a spotrebných daní za alkohol, ktorý napr. za rok 2000 činil celkovo 20,470 miliardy Sk, z čoho čiastka len za spotrebné dane predstavovala 6,059 miliardy Sk.

NOVÉ  ZNENIE

Vyhodnotenie pripomienkového konania materiálu :
Nové znenie – Národný akčný plán pre problémy s alkoholom

Spôsob pripomienkového konania:	Bežný	
Zoznam oslovených subjektov:	PPVL.EK, PPVL.LEG, PPVL.EUINT, MDPT SR, MZV SR, MV SR, MH SR, MF SR, MK SR, MO SR, MSPNM SR, MŠ SR, MZ SR, MVRR SR, MS SR, MPSVR SR, MP SR, MŽP SR, GP SR, ÚV SR	
Počet oslovených subjektov:	20	
Zaslali do stanoveného termínu:	16	
Zaslali po termíne:	3	
Vôbec nezaslali:	1: PPVL.EK	
Subjekty, ktoré nemali pripomienky:	PPVL.EUINT,  MZV SR, MK SR, MO SR, MSPNM SR, MZ SR, MVRR SR, GP SR 	
Počet vznesených pripomienok:
Z toho počet zásadných – ktoré subjekty:	41
7 – MF SR, MS SR, MŠ SR, MŽP SR	
Počet akceptovaných pripomienok:	35	
Počet neakceptovaných:
Z toho počet zásadných – ktoré subjekty:	6
	
Rozporové konanie (s kým, kedy, na akej úrovni, s akým výsledkom):	MŠ SR – po prerokovaní so zástupcami MŠ SR (sekcia ZŠ, SŠ a ŠZ) pripomienky akceptované, so zachovaním perspektívy vzniku Agentúry po vyhodnotení efektivity NAPPA v zmysle návrhu uznesenia, bod C4
MF SR – po prerokovaní s určenými zástupcami MF SR (sekcia daňová a colná) boli akceptované návrhy na nárast personálu jednak zo zdrojov Úradu vlády (Oddelenie prevencie problémov s alkoholom) a od r. 2003 nárastom v kapitole rozpočtu Úradu vlády SR na Národné monitorovacie centrum pre drogy (NMCD), vrátane návrhu použiť predvstupové fondy: zriadenie NMCD bolo tiež medzitým schválené uznesením vlády SR č. 534 z 22. mája 2002.	
Počet odstránených pripomienok:		
Počet neodstránených pripomienok:	-	

Pozn.: Z = pripomienka zásadného charakteru
           O = obyčajné pripomienky

Podrobné vyhodnotenie pripomienkového konania

Inštitúcia	Pripomienka	Vyhodnotenie	
Kancelária podpredsedu vlády SR pre legislatívu	1. O: K návrhu uznesenia bod C1 – vypracovať návrh zákonnej úpravy...termín do 15. mája je nereálny. Uvedené znenie konzultovať s ministerstvom financií, uviesť aj termín účinnosti zákona. posledný termín odovzdania zákonov do NR SR v tomto volebnom období je 26. apríl 2002
2. O: V predkladacej správe druhý ods., 2 r. nahradiť „osve“ slovom „osobitne“	1. akceptované

2. akceptované	
Ministerstvo dopravy, pôšt a telekomunikácií Slovenskej republiky 	1. O: Stratégia 3, bod 3 – vypustiť slová „motorových vozidiel“ a nahradiť slovami „dopravných prostriedkov“; vypustiť označenie „1“ podnadpisu a „šoférovanie“ nahradiť slovami “vedenie dopravných prostriedkov“
2. O: Zmeniť nadpis na : „Akcie voči alkoholu zahrnuté v desiatich stratégiách“
3. O: Odhad finančnej náročnosti personálne-technického posilnenia GS spracovať len na náklady spojené s rozšíre-ním (mandátu) VM DZKD a nie za celý GS, aby bola jasná ekonomika jednotlivých variantov	1. akceptované

2. neakceptuje sa, nadpis Prílohy 2 je doslovný preklad dokumentu WHO

3. akceptované	
Ministerstvo pôdohospodárstva Slovenskej republiky	1. O: Vzhľadom na termín predkladania materiálu plnenie úlohy z uznesenia v bode C2 presunúť na 30. máj 2002	1. akceptované, v  zmysle zmeny termínu na 30. jún	
Ministerstvo práce, sociálnych vecí a rodiny Slovenskej republiky	1. O:  Posunutie termínu v uznesení bod C2
2. O: V Stratégii 1 – Navrhované úlohy pre rezorty, bod c) doplniť: „programy pre deti a mládež, rodičov, pedagógov, sociálnych pracovníkov a lekárov“
3. O: bod d) – „Centier poradensko-psychologických služieb a koordinátorov prevencie“
4. O: V Stratégii 6 – doplniť nový bod i): „zabezpečiť dostatočné zdroje na zaistenie dostupnosti nadväzných sociálnych služieb zameraných na oblasť resocializácie, sociálnej a profesijnej rehabilitácie“
5. O: Zaradiť odbor medzinárodnej spolupráce a vzdelávania do štruktúry GS
6. O: Zaradiť do odboru znižovania dopytu a ponuky drog špecialistu pre resocializáciu a sociálnu rehabilitáciu
7. O: Návrh na zriadenie Agentúry predložiť len v perspektívnej rovine	1. akceptované
2. akceptované

3. akceptované

4. akceptované

5. neakceptuje sa;  dvaja pracovníci sú postačujúci
6. akceptované

7. akceptované	
Ministerstvo vnútra Slovenskej republiky	1. O: V Stratégii k písm. a) doplniť „verejnosť o dôsledkoch a sankciách za porušovanie príslušných ustanovení pravidiel cestnej premávky cestou prostriedkov masovej komunikácie“
2. O: v písm. b) text preformulovať: „Cestou prostriedkov masovej komunikácie informovať verejnosť o výsledkoch špeciálnych kontrol vykonávaných v cestnej premávke na alkohol a o najzávažnejších prípadoch dopravných nehôd zavinených pod vplyvom alkoholu“
3. O: v písm. c) doplniť na konci vety slová: „organizátormi podujatí“
4. O: K Stratégii 4 – prudké zvýšenie cien alkoholu a výrazné obmedzenie jeho predaja prispeje iba k rozvoju čiernej ekonomiky
5. O: Obmedzenie reklamy nemožno považovať za účinné riešenie problému alkoholizmu

6. O: odporúča sa presun termínu v bode C2 návrhu uznesenia
7. O: materiál sa nedostatočne zaoberá riešením základných sociálnych a zdravotných príčin nadmernej konzumácie alkoholu, ako aj riešením negatívnych spoločenských dopadov	1. akceptované

2. akceptované 

3. akceptované

4. neakceptuje sa,  nejde o „prudké zvýšenie cien“ atď.

5. neakceptuje sa, ide o vplyv na deti a mládež, nie alko-holikov; aj materiál  uvádza argumenty : v  štátoch OECD so zákazom reklamy nastal v 90-tych rokoch 16% pokles  spotreby a 23% pokles smrteľných dopravných nehôd.

6. akceptované

7. neakceptuje sa, daná problematika predstavuje súčasť základných úloh pre rezorty a očakáva sa jej konkretizácia	
Ministerstvo školstva Slovenskej republiky	1. O: Nový návrh akčného plánu sa podstatne odlišuje od pôvodného variantu. Táto verzia však...nebola prerokovaná vytvorenou pracovnou skupinou.
2. Z: Optimálny variant je zriadenie samostatnej agentúry...je možné zvážiť formu agentúry (či riešenie formou verejnoprávnej agentúry s tým, že ju vláda SR poverí koordináciou a realizáciou Národného akčného plánu pre problémy s alkoholom)
3. O: V návrhu uznesenia sa v rozpore s návrhom komuniké v bode C3 ukladá... vytvoriť tabuľkové miesto koordinátora
4. Z: V Prílohe č. 6 sa uvádza plánované navýšenie počtu zamestnancov GS v roku 2003 na počet 23, čo sa zdá byť v rozpore so snahou o znižovanie počtu štátnych úradníkov v zmysle auditu štátnej správy

5. O: Ak by sa znížil počet navrhovaných zamestnancov Agentúry z 21 na cca 9, zriadenie nezávislej agentúry by sa zdalo byť priechodné a vhodné
6. Z: MŠ SR odporúča delegovanie koordinácie jednotlivých aktivít v zmysle Európskeho akčného plánu pre alkohol a ich realizáciu formou zriadenia Agentúry, ktorá by sa mohla každoročne uchádzať o finančné prostriedky na realizáciu aktivít z Protidrogového fondu a mohla by byť kontrolovaná nielen vládou SR, ale aj odbornou a laickou verejnosťou	1. neakceptuje sa: chýbajú iba úlohy pre rezorty, inak je to rovnaký materiál
2. akceptuje sa len sčasti: iné subjekty sú pre rozšírenie mandátu Výboru; a Agentúra v Prílohe 6 sa ponechala ako možná perspektíva
3. akceptované

4. akceptované; je reálne zvýšenie len o miesta v NAPPA; NMCD bude spolu-financované z Phare
a jeho zriadenie je dané uznesením č. 534 z 22.5.2002.
5. akceptované, bol znížený navrhovaný počet

6. akceptuje sa len sčasti: iné subjekty sú pre rozšírenie mandátu Výboru; a Agentúra v Prílohe 6 sa ponechala ako možná perspektíva, ku ktorej sa možno vrátiť po hodnotení 
efektivity NAPPA
v zmysle ukladacej časti návrhu uzne-senia bod C.4	
Ministerstvo financií Slovenskej republiky	1. Z: Ministerstvo financií zásadne nesúhlasí s bodom C1 návrhu uznesenia vypracovať návrh zákonnej úpravy o odvode 1% zisku z predaja alkoholických nápojov.

2. O: Z hľadiska kvantifikácie negatívneho vplyvu na štátny rozpočet poukazuje sa na nepresnosť v texte materiálu, v ktorom sa uvádza raz odvod 1% zisku z predaja alkoholických nápojov a druhý raz odvod 1% spotrebných daní  z alkoholu.
3. Z: Ministerstvo financií zásadne nesúhlasí ani s navýšením počtu zamestnancov jednotlivých odborov a s tým súvisiacich výdavkov v roku 2002.

	1. akceptuje sa a po prerokovaní s MF sa navrhuje bod C1 v zmysle programo-vého financovania podmieneného kon-krétnymi úlohami v NAPPA.
2. akceptované

3. akceptuje sa a po prerokovaní s MF sa navrhuje odbor NAPPA s limitova-ním na tri miesta a ďalšie personálne dopĺňanie (a príp. vznik Agentúry) až od r. 2003. Navyšo-vanie sa netýka GS, ani NMCD, kde sú schválené vlastné zdroje a miesta.	
Ministerstvo spravodlivosti Slovenskej republiky	1. Z: Treba zmeniť termín pre splnenie úloh uvedených v návrhu uznesenia vlády v bode C.2, príp. pri legislatívnych úlohách neurčovať žiadny termín	1. akceptované, bod C.2 ukladá iba vypracovať podnety pre úpravy legisla-tívnych noriem	
Ministerstvo hospodárstva Slovenskej republiky	1. O: V návrhu uznesenia časť C2 posunúť termín pre rozpracovanie konkrétnych úloh
2. O: Stratégia č. 5 spočíva v pláne zaviesť striktnú kontrolu priamej a nepriamej reklamy...v právnom poriadku SR sa (však) nachádzajú zákonné predpoklady pre obmedzovanie používania alkoholu z hľadiska reklamy, s dôrazom na maloleté osoby a podporujú realizáciu stratégie č. 5 v praxi.
3. O: Finančné dopady rozšírenia mandátu Výboru ministrov a jeho exekutívy spadajú do realizačnej praxe zákona č. 312/2001 a rozhodnutie patrí Úradu vlády SR.
	1. akceptované

2. akceptované len čiastočne: nie sú doriešené veci, ako je definícia alkoho-lického nápoja už s nižším obsahom alkoholu, limitácie na sponzoring, atď.
3. akceptované
	
Úrad vlády Slovenskej republiky – sekcia kontroly 	1. O: Rozpracovanie konkrétnych úloh v bode C2 uznesenia stanoviť konkrétnymi rezortmi v súlade s čl. 6 ods. 2 písm. b) Smernice na prípravu a predkladanie materiálov na rokovanie vlády SR
2. O: Prijať variant rozšírenia pôsobnosti Výboru ministrov	1. akceptované

2. akceptované
	
Ministerstvo životného prostredia Slovenskej republiky	1. Z: V texte návrhu uznesenia vlády, v ukladacej časti bod C vypustiť ministra životného prostredia, ktorý nie je členom Výboru ministrov pre drogové závislosti a kontrolu drog a v rámci úlohy C.2 	1. akceptované	
Úrad vlády Slovenskej republiky – odbor vládnej agendy	1. O: Predkladacia správa „trestnopráv-nych“
2. O: Materiál – opravy gramatických chýb alebo syntaxe
3. O: Príloha 1 –  opravy ako v bode 2
4. O: Príloha 2  –  opravy ako v bode 2          
5. O: Príloha 4 –  opravy ako v bode 2	1. akceptované

2. akceptované

3. akceptované
4. akceptované
5. akceptované	

NOVÉ  ZNENIE

Návrh komuniké :

Vláda Slovenskej republiky schválila s pripomienkami Národný akčný plán pre problémy s alkoholom, poverila podpredsedu vlády SR Pála Csákyho rozšírením pôsobnosti Výboru ministrov pre drogové závislosti a kontrolu drog a jeho exekutívy z oblasti nelegálnych drog aj na oblasť alkoholu. Vláda uložila ministrovi financií v rámci programového financovania v návrhu štátneho rozpočtu na rok 2003 vyčleniť sumu 70 miliónov Sk, viazaných účelovo na realizáciu Národného akčného plánu pre problémy s alkoholom v zmysle konkrétne rozpracovaných úloh rezortov; členom Výboru ministrov uložila rozpracovať konkrétne úlohy, s prihliadnutím na Európsky akčný plán pre alkohol a pripraviť podmienky na ich realizáciu; a uložila vedúcemu Úradu vlády SR zriadiť pre realizáciu Národného akčného plánu oddelenie pre prevenciu problémov s alkoholom ako súčasť Generálneho sekretariátu Výboru ministrov pre drogové závislosti a kontrolu drog.

NOVÉ  ZNENIE

P r í l o h a  6

Informácia o finančných dopadoch rozšírenia mandátu Výboru ministrov a posilnenia jeho exekutívy verzus zriadenia Štátnej agentúry na prevenciu problémov s alkoholom 

A.	Rozšírenie mandátu Výboru ministrov pre drogové závislosti a kontrolu drog  (VM DZKD) a jeho exekutívy – Generálneho sekretariátu

Postavenie Generálneho sekretariátu ako exekutívy VM DZKD

Podľa platného štatútu VM DZKD jeho exekutíva je Generálny sekretariát, zriadený pri Úrade vlády SR, ktorý zodpovedá za realizáciu prijatých záverov výboru a koordináciu aktivít pri plnení Národného programu boja proti drogám. Sekretariát plní zároveň úlohy spojené s organizačným a administratívno-technickým zabezpečovaním činnosti výboru.

Navrhovaná organizačná zmena a jej zdôvodnenie:
1.	Odbor Generálny sekretariát Výboru ministrov pre drogové závislosti a kontrolu drog: Realizácia NPBD spočíva na koordinácii znižovania dopytu po drogách – prevencie, liečby a resocializácie, ktoré sa kumulujú do jediného pracovného miesta, pričom minimum je odčlenenie prevencie. K miestu na sledovanie, tvorbu a pripomienkovanie legislatívy, ktorá sa týka legálnych a nelegálnych drog, je tiež treba vyčleniť ďalšie, ktorého náplň bude tvoriť koordinácia oblasti znižovania ponuky drog a presadzovania práva. Koordinácia v oblasti zahraničných vzťahov a medzinárodnej spolupráce si tiež na zvládnutie agendy s inštitúciami EÚ, Rady Európy, aj s orgánmi OSN, ktoré koordinujú postupy proti legálnym i nelegálnym drogám na celosvetovej úrovni (UNDCP, WHO), taktiež personálne posilnenie, pretože uvedené požiadavky nemôže v plnom rozsahu splniť jeden pracovník na báze kumulácie funkcií.
2.	Odbor národného monitorovacieho centra pre drogy: Ústredný uzol Drogového informačného systému (ÚU DIS) bol začlenený do Úradu vlády SR ako súčasť Generálneho sekretariátu Výboru ministrov. ÚU DIS bol deklarovaný ako oficiálny kontaktný bod voči Európskemu monitorovaciemu centru pre drogy a drogovú závislosť (EMCDDA), keď Slovensko cestou ministerstva zahraničných vecí požiadalo o členstvo v tejto oficiálnej agentúre EÚ ešte pred vstupom do Únie. Uznesením vlády SR č. 534 z 22. mája 2002 vláda SR vyjadrila svoj súhlas s inštitucionálnymi a finančnými požiadavkami Zmluvy medzi Európskym spoločenstvom a vládou SR o členstve v EMCDDA a rozhodla o zriadení nezávislého odboru Národné monitorovacie centru pre drogy (NMCD) ku dňu 30. júna 2002.
3.	Oddelenie prevencie problémov s alkoholom: Prijatím Národného akčného plánu pre problémy s alkoholom sa rozširuje mandát Výboru ministrov aj na alkohol ako legálnu drogu, a teda je nevyhnutné v súlade s tým zmeniť jeho štatút, personálne a technicky posilniť Generálny sekretariát a umožniť mu presadzovanie rozšíreného mandátu.

Návrh novej organizačnej štruktúry Generálneho sekretariátu 
vzhľadom na rozšírený mandát Výboru ministrov 

Pozn.: Predpokladaná štruktúra GS po rozšírení mandátu aj na alkohol ako legálnu drogu, s predpokladom postupného dopĺňania stavu pracovníkov v roku 2003 do plného stavu.

Odhad finančnej náročnosti zriadenia oddelenia prevencie problémov s alkoholom

Oddelenie prevencie problémov s alkoholom 

I. Účelovo viazané finančné prostriedky na realizáciu úloh a projektov 		        Národného akčného plánu pre problémy s alkoholom.........................................45 000 tis. Sk

II. Výdavky na správu sekcie GS celkovo............................................................ 1 036 tis. Sk
v tom:
1.Bežné výdavky (600) = 786 tis. Sk
z toho:
- mzdy, platy, služobné príjmy a OOV (610)  = 570 tis. Sk
- príspevky do poisťovní a NÚP
  pre 3 zamestnancov nového oddelenia (620) = 216 tis. Sk 

2. Kapitálové výdavky na vybavenie oddelenia (700) = 250 tis. Sk

Spolu:.........................................  46 036 tis. Sk

B.	Štátna agentúra na prevenciu problémov s alkoholom – zriadenie
(v zmysle výsledku pripomienkového konania sa predkladá len v perspektívnej rovine)
Postavenie Agentúry v systéme štátnej správy

Dňa xx.yy. zzzz bola na základe uznesenia vlády č. ......... a s aplikáciou Čl. 3, ods. (3)1 Štatútu Úradu vlády SR o pôsobnosti Úradu zriadená Štátna Agentúra na prevenciu a riešenie problémov zapríčinených alkoholom (ďalej len Agentúra), a to ako rozpočtová organizácia (Alternatívy: podľa ods. (3) príspevková organizácia; podľa ods. (4) ) iná ako rozpočtová alebo príspevková).
Agentúra je napojená na štátny rozpočet prostredníctvom rozpočtovej kapitoly Úradu vlády SR v položke odvodu 1% zo spotrebnej dane za alkoholické nápoje a zodpovedá za realizáciu Národného akčného plánu pre problémy s alkoholom (NAPPA).
Riaditeľa Agentúry vymenováva na základe konkurzu predseda Výboru ministrov pre drogové závislosti a kontrolu drog (alternatíva: vedúci Úradu vlády SR). Funkčné obdobie riaditeľa Agentúry je 5 rokov.
Agentúru by tvorilo 8 pracovníkov, vrátane riaditeľa a sekretárky. Odborní pracovníci by boli experti na prevenciu, vzdelávanie, liečbu, doliečovanie, monitoring a výskum.

1V rozsahu svojej pôsobnosti môže úrad zriaďovať rozpočtové organizácie a príspevkové organizácie.

Odhad finančnej náročnosti zriadenia Agentúry

I. Účelovo viazané finančné prostriedky na realizáciu úloh a projektov 		        Národného akčného plánu pre problémy s alkoholom.........................................45 000 tis. Sk

II. Výdavky na správu Agentúry celkovo............................................................. 2 478 tis. Sk
v tom:
1.Bežné výdavky (600) = 1 928 tis. Sk
z toho:
- mzdy, platy, služobné príjmy a OOV (610)  = 1 200 tis. Sk
- príspevku do poisťovní a NÚP
pre 22 zamestnancov Agentúry (620) = 478 tis. Sk 
- odmeny expertom za posudky a náhrady cestovného (630) = 250 tis. Sk 
2. Kapitálové výdavky (700) = 550 tis. Sk
Spolu:..........................................  47 478 tis. Sk

Záver

Odhadovaná finančná náročnosť zriadenia Agentúry by bola vyššia o 1 442 tis. Sk ako rozšírenie Generálneho sekretariátu o oddelenie prevencie problémov s alkoholom. Z tohoto hľadiska sa to javí krátkodobo výhodné, no malý počet pracovníkov nemusí reálne stačiť na zvládnutie celého rozsahu úloh NAPPA. 
Ak by sa v roku 2003 po vyhodnotení efektívnosti plnenia Národného akčného plánu pre problémy s alkoholom ukázala potreba zriadenia Štátnej agentúry, musí to vyplynúť buď z novely zákona, alebo priamo z nového zákona, ktorý by taxatívne stanovil jej postavenie v systéme štátnej správy, ako aj zdroje na jej financovanie.
Výhodou zriadenia Agentúry by bola právna subjektivita, prehľadné financovanie, dosah na lokálnu úroveň a mimovládne organizácie a počet pracovníkov na zvládnutie úloh NAPPA.
Predpokladom by bolo, v prípade jej zriadenia Úradom vlády SR, vyčlenenie pracovných priestorov – buď v objekte Úradu vlády (čo je pravdepodobne nepriechodné), alebo v rámci objektov v rezorte zdravotníctva, či školstva, ktoré sa priebežne uvoľňujú pri redukcii siete zdravotníckych alebo školských zariadení a dostávajú sa často mimo vplyv štátu.
V inom prípade by bolo potrebné rátať s navýšením nákladov o kúpu objektu pre agentúru.